
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 89 


30 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όρια υπερωριακής εργασίας υπαλλήλων των Δήμων και 
Κοινοτήτων που θα τηρούν τα πρακτικά των συνεδριά- 
σεωντου Δημοτικού και Κοινοτικού Συμβουλίου ως και 
των Συμβουλίωντων Συνδέσμων, Νομικών Προσώπων 

και Ιδρυμάτων. 1 

Καθορισμός αποζημίωσης του Προέδρου, και αμοιβής 
των μελών, εισηγητών και γραμματέων του Δ.Σ. του 

ΤΑΠΑ. 2 

Διάθεση αποφοίτων ΤΕΙ-ΙΕΚ κ.λπ. για απασχόληση στο 

Μ.Τ.Π.Υ. (πρακτική άσκηση). 3 

Καθορισμός αποζημίωσης των μελών και του γραμματέα 
της επιτροπής για την οργάνωση του συστήματος 
ελέγχων και κυρώσεων στις επιχειρήσειςτροφίμων.... 4 
Καθορισμός ανωτάτου ορίου αριθμού ημερών μετακίνη¬ 
σης εκτός έδρας για εκτέλεση υπηρεσίας στο εσωτε¬ 
ρικό και το εξωτερικό, Προέδρου, Αντιπροέδρου, και 
μελών Διοικητικού Συμβουλίου του Ε.Φ.Ε.Τ. 5 


Καθορισμός συνολικής αποζημίωσης του Προέδρου, των 
μελών και της γραμματέως της έκτακτης ειδικής επι¬ 
τροπής για τις ανάγκες του διαγωνισμού με αντικείμε¬ 
νο την παροχή στο ΙΚΑ υπηρεσιών, σε ανθρώπινο δυ¬ 
ναμικό και μέσα, για τη διαχείριση της πανελλαδικής 


εφαρμογής των Αναλυτικών Περιοδικών Δηλώσεων... 6 
Έγκριση ωρών υπερωριακής απασχόλησης υπαλλήλων 
του Εθνικού Οργανισμού Φαρμάκων γιατο Α' εξάμηνο 

2002. 7 

Καθιέρωση υπερωριακής απασχόλησης για υπαλλήλους 
των Γραφείων Υπουργού, Γενικών Γραμματέωνκαι Ειδι¬ 
κής Γ ραμματέωςτου ΥΠΠΟ, έτους 2002. 8 

Καθιέρωση υπερωριακής απασχόλησης μόνιμων υπαλλή¬ 
λων του ΥΠ Π Ο για το α' εξάμηνο έτους 2002. 9 

Καθορισμός αποζημίωσηςτων μελώντης επιτροπής, που 
συγκροτήθηκε στο Υπ.Μ. & Ε., για την υποβολή προ¬ 
τάσεων στη διυπουργική επιτροπή, που θα επεξεργα- 
σθείτο νομοσχέδιο σχετικά μετά συγχρηματοδοτού- 


μεναέργα. 10 

* Συγκρότηση Επιτροπής Παρακολούθησης & Παραλα¬ 
βής της μελέτης γιατο Επιχειρησιακό Σχέδιο & Σχέδιο 
Δράσης του Υπουργείου Δικαιοσύνης για ένταξη στο 
Επιχειρησιακό Πρόγραμμα «Κοινωνία της Πληροφο¬ 
ρίας. (Αναδημοσίευση). 11 


Παράταση προθεσμίας υποβολής αιτήσεων σε διαγωνι- 
στική διαδικασία για την παροχή συνδρομητικώντηλε¬ 
οπτικών υπηρεσιών μέσω επίγειων αποκλειστικά πο¬ 
μπών. 12 


ΑΠΟΦΑΣΕΙ Σ 

Αριθ. 2/75839/0022 (1) 

Όρια υπερωριακής εργασίας υπαλλήλων των Δήμων και Κοι¬ 
νοτήτων που θα τηρούν τα πρακτικά των συνεδριάσεων 
του Δημοτικού και Κοινοτικού Συμβουλίου ως καιτων Συμ¬ 
βουλίων των Συνδέσμων, Νομικών Προσώπων και Ιδρυ¬ 
μάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 106 παρ. 3 και του άρθρου μό¬ 
νου του Ν. 1188/81 «Περί κυρώσεως του Κώδικος περί κατα¬ 
στάσεων προσωπικού οργανισμών τοπικής αυτοδιοίκησης» 
(Α 204). 

2. Τις διατάξεις του άρθρου 12 παρ.10 εδαφ. Β' του Ν. 
2503/97, (ΦΕΚ107/Α/30.5.97). 

3. Την αριθ. πρωτ. ΔΙΔΚ/Φ.1/2/22875/31.10.2001 (ΦΕΚ 
1480/Β/31.10.2001) κοινή απόφαση του Πρωθυπουργού και 
του Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων του Υπουργού Εσωτερι¬ 
κών Δημόσιας Διοίκησης και Αποκέντρωσης στους Υφυ¬ 
πουργούς Εσωτερικών Δημόσιας Διοίκησης και Αποκέντρω¬ 
σης». 

4. Τις διατάξεις του άρθρου 65 παρ. 9 του Ν. 1416/1984 
«Τροποποίηση και συμπλήρωση διατάξεων της δημοτικής 
και κοινοτικής νομοθεσίας για την ενίσχυση της αποκέντρω¬ 
σης και την ενδυνάμωση της τοπικής αυτοδιοίκησης» (Α' 18). 

5. Τις διατάξεις του άρθρου μόνου παρ. 1 εδ. Θ' του Π.Δ. 
492/1984 «Περιορισμός αρμοδιοτήτων κατά την έκδοση διοι¬ 
κητικών πράξεων σε αντικείμενο αρμοδιότητας Υπουργείου 
Προεδρίας της Κυβέρνησης και λοιπών Υπουργείων» (Α' 
175). 

6. Τις διατάξεις του άρθρου 18 του Ν. 2470/1997 «Αναμόρ¬ 
φωση μισθολογίου προσωπικού της Δημόσιας Διοίκησης και 
άλλες συναφείς διατάξεις» (ΦΕΚ 40/Α721.3.97), όπως αντι- 
καταστάθηκαν με το αρ.ΐδτου Ν. 2592/98. 

7. Τις διατάξεις του άρθρου 29Ατου Ν. 1558/1985 (Α' 137), 
όπως συμπληρώθηκαν με τις όμοιες του άρθρου 27 του Ν. 
2081/1992 (Α' 154). 

8. Τις διατάξεις του Π.Δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερικών, 
Δημόσιας Διοίκησης και Αποκέντρωσης και Καθορισμός των 
αρμοδιοτήτων του» (Α' 201/1995). 

9. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αλλά δαπάνη επιμεριζόμενη σε βάρος των προϋ¬ 
πολογισμών όλων των ΟΤΑ της χώρας, οικονομικού έτους 
2002, στους οποίους θα προβλεφθεί σχετική πίστωση υπό 
ΚΑΕ - 05 - 1139 ανερχόμενη ετησίως σε 1.760.821,72 ευρώ 
(600.000.000 δρχ.) περίπου. 

10. Την αριθ. 1100383/1330/Α0006/31.10.2001 (ΦΕΚ1485/ 

31.10.2001) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουργούς 
Οικονομικών», αποφασίζουμε: 

1. Καθορίζουμε για το έτος 2002 τα ανώτατα κατά μήνα 
όρια υπερωριακής εργασίας για υπαλλήλους των Δήμων και 
Κοινοτήτων που τηρούν τα πρακτικά των συνεδριάσεων των 
Δημοτικών και Κοινοτικών Συμβουλίων, καθώς και των Συμ¬ 
βουλίων των Συνδέσμων, βάσει του πληθυσμού του ΟΤΑ 
στην Περιφέρεια του οποίου έχουν την έδρα τους, των Νομι¬ 
κών Προσώπων και Ιδρυμάτων, πέραν των ωρών της υπο¬ 
χρεωτικής εργασίας τους, ως εξής: 

α) Με πληθυσμό έως δέκα χιλιάδες (10.000) κατοίκους μέ¬ 
χρι δέκα πέντε (15) ώρες το μήνα. 

β) Με πληθυσμό από δέκα χιλιάδες ένα (10.001) κατοίκους 
μέχρι τριάντα χιλιάδες (30.000) κατοίκους μέχρι είκοσι (20) 
ώρες το μήνα. 

γ) Με πληθυσμό από τριάντα χιλιάδες ένα (30.001) κατοί¬ 
κους και άνω μέχρι είκοσι πέντε (25) ώρες το μήνα. 

2. Η ωριαία αποζημίωση των υπαλλήλων που θα απασχο¬ 
ληθούν για την αναφερόμενη εργασία καθορίζεται με βάση 
τις διατάξεις του άρθρου 18 του προαναφερόμενου Ν. 
2470/97, όπως ισχύουν. 

3. Η αριθ. 2/3174/0022/5.2.2001 όμοια καταργείται. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Η ισχύς της παρούσας απόφασης αρχίζει ένα (1) μήνα πριν 
τη δημοσίευσή της στην Εφημερίδα της Κυβερνήσεως. 

Αθήνα, 22 Ιανουάριου 2002 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Λ. ΠΑΠΑΔΗΜΑΣ 

-♦- 

Αριθ. 2/75468/0022 (2) 

Καθορισμός αποζημίωσης του Προέδρου, και αμοιβής των 
μελών, εισηγητών και γραμματέων του Δ.Σ. του ΤΑΠΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν.736/77 (ΦΕΚ 316/Α715.10.77) «Περί Οργανισμού 
Ταμείου Αρχαιολογικών Πόρων και Απαλλοτριώσεων». 

β) Του άρθρου 7παρ. 8του Ν. 2557/97 (ΦΕΚ271/Α/24.12.97) 
«θεσμοί, μέτρα και δράσεις πολιτιστικής ανάπτυξης». 

γ) Του άρθρου 19 παρ. 8α του Ν. 2947/01 (ΦΕΚ 228/Γ/ 

9.10.2001) «θέματα Ολυμπιακής Φιλοξενίας, Έργων Ολυ¬ 
μπιακής Υποδομής και άλλες διατάξεις». 

δ) Του άρθρου 19 του Ν. 2470/97 (ΦΕΚ 40/Α'/21.3.97), 
«Αναμόρφωση μισθολογίου προσωπικού της δημόσιας διοί¬ 


κησης και άλλες συναφείς διατάξεις» καθώς και την αριθ. 
2030771 /4262/0022/22.4.97 ερμηνευτική εγκύκλιο του Γ.Λ. Κ. 

ε) Του άρθρου 27 του Ν.2 081/92 (ΦΕΚ 154/Τ.Α./10.9.92) 
«Ρύθμιση του θεσμού των Επιμελητηρίων τροποποίηση των 
διατάξεων του Ν. 1712/87 για τον εκσυγχρονισμό των επαγ¬ 
γελματικών οργανώσεων των εμπόρων, βιοτεχνών και λοι¬ 
πών επαγγελματιών και άλλες διατάξεις» όπως τροποποιή¬ 
θηκε από τις διατάξεις του άρθρου 1 του Ν. 2469/94 (ΦΕΚ 
38/Α/14.3.97) «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» και την 
ερμηνευτική του ανωτέρω νόμου εγκύκλιο αριθ. 2020000/ 
154/0021/Β724.3.97του Γ.Λ.Κ. 

στ) Της παρ. 3 του άρθρου 22 του Ν.2362/95 (ΦΕΚ 247/ 
Α'/27.11.95) «Περί Δημοσίου Λογιστικού ελέγχου των δαπα¬ 
νών του Κράτους και άλλες διατάξεις». 

ζ) Του άρθρου 40του Ν.849/78 (ΦΕΚ232/Α722.12.78) «Πε¬ 
ρί παροχής κινήτρων δια την ενίσχυση της Περιφερειακής και 
Οικονομικής ανάπτυξηςτης χώρας» όπως συμπληρώθηκε με 
το άρθρο 8 του Ν.2129/93. 

2. Την αριθ.2/80345/0004/8.11.99 κοινή υπουργική απόφα¬ 
ση για τη μεταβίβαση εξουσίας υπογραφής σύμφωνα με τις 
διατάξειςτου άρθρου 7παρ.1 του Ν. 1943/91. 

3. Την αριθ. 1100383/1330/Α0006/31.10.01 κοινή απόφαση 
του Πρωθυπουργού και του Υπουργού Οικονομικών «Καθο¬ 
ρισμός αρμοδιοτήτων στους Υφυπουργούς Οικονομικών» 
(ΦΕΚ 1485/Β/31.10.2001). 

4. Την αριθ. 1335/9.1.2001 απόφαση του Υπουργού Πολιτι¬ 
σμού «Διορισμός μελώντου Διοικητικού Συμβουλίου του Τα¬ 
μείου Αρχαιολογικών Πόρων και Απαλλοτριώσεων». 

5. Το γεγονός ότι από την απόφαση αυτή προκαλείται ετή¬ 
σια δαπάνη ύψους είκοσι επτά εκατομμυρίων πεντακοσίων 
ογδόντα οκτώ χιλιάδων (27.588.000) δραχμών ή 80.962 Ευ¬ 
ρώ για την κάλυψη της οποίας υφίσταται σχετική πίστωση 
στον προϋπολογισμό του Ταμείου Αρχαιολογικών Πόρων και 
Απαλλοτριώσεων (Ν ΠΔΔ που εποπτεύεται από το Υπουργείο 
Πολιτισμού), αποφασίζουμε: 

1. Καθορίζουμε την μηνιαία αποζημίωση του Προέδρου 
του Διοικητικού Συμβουλίου του Ταμείου Αρχαιολογικών Πό¬ 
ρων και Απαλλοτριώσεων (Ν. Π ,Δ.Δ.) στο ποσό του ενός εκα¬ 
τομμυρίου (1.000.000) δραχμών ή 2.934,7 Ευρώ. 

2. Καθορίζουμε την αμοιβή, κατά συνεδρίαση, των μελών και 
εισηγητώντου ανωτέρω Διοικητικού Συμβουλίου στο ποσό των 
τριάντα πέντε χιλιάδων (35.000) δραχμών ή 103 Ευρώ, και των 
Γ ραμματέων στο ποσότωντριάντα χιλιάδων (30.000) δραχμών 
ή 88 Ευρώ και μέχρι τριών (3) συνεδριάσεων μηνιαίως. 

3. Η σχετική πίστωση θα βαρύνει τον προϋπολογισμό του 
ΤΑΠΑ. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 510 (3) 

Διάθεση αποφοίτων ΤΕΙ-ΙΕΚ κ.λπ. για απασχόληση στο 
Μ.Τ.Π.Υ. (πρακτική άσκηση). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Α. Το Π.Δ. 174/85/ΦΕΚ/59/Α/29.3.85, «άσκηση στο επάγ¬ 
γελμα των σπουδαστών των Τεχνολογικών Εκπαιδευτικών 
Ιδρυμάτων (ΤΕΙ)». 

Β. Την με αρ. ΖΊ 802/6.2.95 απόφαση του Υπουργού Εθνι¬ 
κής Παιδείας και Θρησκευμάτων, που δημοσιεύθηκε στο 
ΦΕΚ 104/Β722.2.95, «Πρακτική άσκηση αποφοίτων ΙΕΚ». 

Γ. Τις διατάξεις του άρθρου 20 παρ. 16του Ν. 2753/99 (ΦΕΚ 
249/Α/17.11.1999) «Απλοποιήσεις και ελαφρύνσεις στη Φο¬ 
ρολογία εισοδήματος και άλλες διατάξεις». 

Δ. Την με αρ.2/21513/0022/9.5.2000 απόφαση του Υπουρ¬ 
γού Οικονομικών, που δημοσιεύθηκε στο ΦΕΚ 660/Β/235- 
2000, «καθορισμός μηνιαίας αποζημίωσης των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.) και των 
Ινστιτούτων Επαγγελματικής Εκπαίδευσης (Ι.Ε.Κ.), που 
πραγματοποιούν πρακτική άσκηση σε Υπηρεσίες του Υπουρ¬ 
γείου Οικονομικών». 

2. Α. Το Π.Δ.422/81 «Περί Κωδικοποιήσεως των περί Μετο¬ 
χικού Ταμείου Πολιτικών Υπαλλήλων διατάξεων» (ΦΕΚ 114/ 
Α71981). 

Β. Το Π.Δ. 251/89 «Οργανισμός Μετοχικού Ταμείου Πολιτι¬ 
κών Υπαλλήλων» (ΦΕΚ 118/Α). 

Γ. Την παρ. 1 του άρθρου 19του Ν. 2386/96 «Ρυθμίσεις θε¬ 
μάτων Εθνικών Κληροδοτημάτων, δημοσίων και ανταλλαξί¬ 
μων κτημάτων και άλλες διατάξεις» (ΦΕΚ 43/Α), όπως αντι- 
καταστάθηκε με την παρ. 5 του άρθρου 12 του Ν. 2443/96 
«Τροποποίηση και συμπλήρωση του τελωνειακού Κώδικα 
και άλλες διατάξεις». 

3. Τη με αρ. πρωτ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών (ΦΕΚ 1485/Β731.10.2001). 

4. Το υφιστάμενο πρόβλημα της έλλειψης προσωπικού στο 
ΜΤΠΥ, το οποίο θα αντιμετωπισθεί έστω και προσωρινά, με 
την απασχόληση αποφοίτων ΤΕΙ-ΙΕΚ, για την πρακτική άσκη¬ 
ση τους στις επιμέρους ειδικότητες. 

5. Το γεγονός ότι, από την απόφαση αυτή προκαλείται δα¬ 
πάνη σε βάρος του προϋπολογισμού του ΜΤΠΥ, ύψους μέχρι 
ενενήντα πέντε χιλιάδες εκατό (95.100) ΕΥΡΩ, για διάστημα 
δώδεκα (12) μηνών (δηλ. δύο (2) εξάμηνα) και βαρύνειτο λο¬ 
γαριασμό «ΑΠΟΘΕΜΑΤΙΚΑ», ο οποίος βαρύνεται και με τις 
ασφαλιστικές εισφορές υπέρ I. Κ.Α. 

6. Τη με αρ. Συν. 50/18.12.2001 απόφαση του Δ.Σ. του 
ΜΤΠΥ, αποφασίζουμε: 

Εγκρίνουμε την πραγματοποίηση πρακτικής άσκησης στο 
Μετοχικό Ταμείο Πολιτικών Υπαλλήλων (Μ.Τ.Π.Υ.) τριάντα 
(30) αποφοίτων ΤΕΙ-ΙΕΚ στο α' και ισάριθμων αποφοίτων στο 
β' εξάμηνο με τις ακόλουθες ειδικότητες: 5 ΤΕ Οικονομικού, 
6ΔΕ Διοικητικού, 7ΤΕ και 3ΔΕ Λογιστικού, 2ΔΕ Ταξινόμοι, 
1ΤΕ και 6ΔΕ Πληροφορικής. 

Καθορίζουμε τη μηνιαία αποζημίωση των ασκουμένων των 
ΤΕΙ και ΙΕΚ σε 264.12 ΕΥΡΩ και 205,43 ΕΥΡΩ αντίστοιχα, που 
μαζί με τις ασφαλιστικές εισφορές θα βαρύνουν το Μ.Τ.Π.Υ. 

Κατά τα λοιπά ισχύει η παρ.4 εδ.4,5 και 6 της με αριθ. 
2/21512/0022/9-5-2000 απόφασής μας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 10 Ιανουάριου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/74851/0022 (4) 

Καθορισμός αποζημίωσης των μελών και του γραμματέα της 
επιτροπής για την οργάνωση του συστήματος ελέγχων 
και κυρώσεων στις επιχειρήσεις τροφίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

Α) 1. Τις διατάξεις του άρθρου 27 του Ν. 2081/92 (ΦΕΚ 


154/92 Τ.Α) με το οποίο προστέθηκε άρθρο 29Α στο Ν. 
1558/85 (ΦΕΚ 137/Α/1985), όπως τελικά αντικαταστάθηκε με 
το άρθρο 1 του Ν. 2469/97 «Περιορισμός και βελτίωση της 
αποτελεσματικότητος των κρατικών δαπανών» (ΦΕΚ 38/ 
Α797). 

2. Την αριθ. 1100383/1330/Α0006/31.10.2001 κοινή από¬ 
φαση του Πρωθυπουργού και του Υπουργού Οικονομικών 
στους Υφυπουργούς Οικονομικών (ΦΕΚ 1485/Β/ 31.10.2001). 

3. Την αριθ. 2/80345/0004/8.11.1999 απόφαση «Μεταβίβα¬ 
ση εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

4. Το άρθρο 22 παρ.3 του Ν. 2362/95 «Περί Δημοσίου Λογι¬ 
στικού, ελέγχου δαπανών του Κράτους και άλλες διατάξεις 
ΦΕΚ 247/Α727.1.95). 

5. Το άρθρο 19του Ν. 2470/97 «Αναμόρφωση μισθολογίου 
προσωπικού της Δημόσιας Διοίκησης και άλλες συναφείς 
διατάξεις (ΦΕΚ40/Α7197). 

6. Τις διατάξεις της παρ. 18 του άρθρου 18 του Ν. 2503/97 
(ΦΕΚ 107/Α) «Διοίκηση, οργάνωση της περιφέρειας, ρύθμιση 
θεμάτων για την τοπική αυτ/ση και άλλες διατάξεις». 

7. Τις διατάξεις των άρθρων 1 και 5 του Ν. 2741/99 (ΦΕΚ 
199/Α) «Ενιαίος Φορέας Ελέγχου Τροφίμων». 

8. Την αριθ. 475/8.9.2000 απόφαση των Υπουργών Εσωτε¬ 
ρικών, Δημόσιας Διοίκησης και Αποκέντρωσης και Ανάπτυ¬ 
ξης (ΦΕΚ 1375/Β/9.11.2000) η οποία τροποποιήθηκε με την 
1102/9.1.2001 απόφαση των ιδίων Υπουργών (ΦΕΚ 1168/Β/ 
7.9.2001) περί συγκρότησης επιτροπής για την οργάνωση 
συστήματος ελέγχων και κυρώσεων στις επιχ/σεις τροφί¬ 
μων. 

9. Το άρθρου 40 του Ν. 849/1978 (ΦΕΚ232/Α). 

Β) Το γεγονός ότι από τις διατάξεις της απόφασης προκα- 
λείται για το τρέχον οικονομικό έτος δαπάνη ύψους 
4.180.000 δρχ. ή 12.267,06 ΕΥΡΩ περίπου, η οποία θα καλυ¬ 
φθεί από την πίστωση που έχει προβλεφθεί στον ΚΑΕ 0264, 
αποφασίζουμε: 

1. Για τα μέλη και τον γραμματέα της επιτροπής για την ορ¬ 
γάνωση συστήματος ελέγχων και κυρώσεων στις επιχειρή¬ 
σεις τροφίμων καθορίζεται μηνιαία αποζημίωση για την συμ¬ 
μετοχή τους σε δύο (2) τουλάχιστον συνεδριάσεις τον μήνα 
ως εξής: 

Για κάθε μέλος 60.000 δρχ. 

Για τον γραμματέα 40.000 δρχ. 

Η ανωτέρω αποζημίωση καταβάλλεται στους δικαιούχους 
με βεβαίωση της Προέδρου του Διοικητικού Συμβουλίου του 
Ε.Φ.Ε.Τ. ότι παρέστησαν στις συνεδριάσεις που κλήθηκαν 
και οι οποίες δεν μπορούν να είναι λιγότερες από δύο (2) τον 
μήνα. 

Σε περίπτωση που τα μέλη συμμετείχαν σε λιγότερες των 
δύο συνεδριάσεων, η αποζημίωση μειώνεται στο ήμισυ. 

Τυχόν πραγματοποίηση περισσότερων συνεδριάσεων δεν 
δημιουργεί αξίωση για πρόσθετη αποζημίωση. 

2. Η παραπάνω δαπάνη βαρύνει τον προϋπολογισμό του 
Ε.Φ.Ε.Τ., όπου υπάρχει εγκεκριμένη πίστωση. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιανουάριου 2002 
Οι Γ ενικοί Γ ραμματείς 

Δημοσ. Πολιτικής Υπουργείου 

Υπουργείου Οικονομικών Εμπορίου - Ανάπτυξης 

ΙΩΑΝΝΗΣ ΚΟΥΣΟΥΛΑΚΟΣ Δ. ΜΑΡΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/74852/0022 (5) 

Καθορισμός ανωτάτου ορίου αριθμού ημερών μετακίνησης 
εκτός έδρας για εκτέλεση υπηρεσίας στο εσωτερικό και 
το εξωτερικό, Προέδρου, Αντιπροέδρου, και μελών Διοι¬ 
κητικού Συμβουλίου του Ε.Φ.Ε.Τ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ 137/Α) «Κυβέρνηση και Κυβερνητικά 
Όργανα». 

2. Το Ν. 2685/99 «Κάλυψη δαπανών μετακινουμένων υπαλ¬ 
λήλων εντός και εκτός Επικρατείας και άλλες διατάξεις» 
(ΦΕΚ 35/Α/18.2.99). 

3. Το Ν. 2741/99 (ΦΕΚ 199 Α) «Ενιαίος Φορέας Ελέγχου 
Τροφίμων, άλλες ρυθμίσεις του Υπουργείου Ανάπτυξης και 
λοιπές διατάξεις». 

4. Το Π.Δ.27/1996 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης». 

5. Την παράγραφο 1 του άρθρου 13 του Ν. 1256/1982 
(ΦΕΚ Α' 65), όπως τροποποιήθηκε με το άρθρο 20 του Ν. 
1400/1983. 

6. Την κοινή απόφαση των Υπουργών Προεδρίας της Κυ¬ 
βέρνησης και Βιομηχανίας, Ενέργειας και Τεχνολογίας με 
αριθμό 14365/30.11.90 «Διοικητικές πράξεις και έγγραφα 
που εξαιρούνται από τον περιορισμό της παρ. 1 του άρθρου 
8του Ν. 1892/1990». 

7. Την απόφαση του Υπουργού Ανάπτυξης με αριθμό 
8323/2000 (ΦΕΚ 8/Β/13.1.2000) «Περί ενάρξεως λειτουργίας 
του Ε.Φ.Ε.Τ.». 

8. Την ΠΥΣ με αριθμό 61/99 (ΦΕΚ239/Τ.Ν.Π.Δ.Δ./99) «Περί 
συστάσεωςτου Δ.Σ. του Ε.Φ.Ε.Τ.» 

9. Την απόφαση του Υπουργού Ανάπτυξης με αριθμό Β3- 
196 «Μεταβίβαση αρμοδιοτήτων στο Γενικό Γραμματέα 
Εμπορίου». 

10. Τηναριθμ. 1100383/1330/Α0006/31.10.2001 απόφαση 
του Πρωθυπουργού και Υπουργού Οικονομικών. 

11. Την υπ’αριθμ. 2/80345/0004/8.11.1999 ΚΥΑ περί «Με¬ 
ταβίβαση εξουσίας υπογραφής σύμφωνα με το άρθρο 7 παρ. 
1 του Ν. 1943/91»ΦΕΚ2274/Τ.Β'/31.12.1999. 

12. Το γεγονός ότι για την προβλεπόμενη δαπάνη υπάρχει 
εγγεγραμμένη πίστωση στους ΚΑΕ 0711, 0721, 0731,0732, 
0771, 0772, 0781, 0782 του τακτικού προϋπολογισμού του 
Ε.Φ.Ε.Τ. 

13. Την ανάγκη να διασφαλιστεί η εύρυθμη λειτουργία του 
Ε.Φ.Ε.Τ., αποφασίζουμε: 

Καθορίζουμε το ετήσιο ανώτατο όριο μετακίνησης εκτός 
έδρας στο εσωτερικό καιτο εξωτερικό της Προέδρου καιτης 
Αντιπροέδρου τις εκατόν είκοσι (120) ημέρες και των πέντε 
(5) μελών του Διοικητικού Συμβουλίου του Ε.Φ.Ε.Τ., τις εξή¬ 
ντα (60) ημέρες για το καθένα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιανουάριου 2002 

Οι Γενικοί Γ ραμματείς 
Δημοσ. Πολιτικής Υπουργείου 

Υπουργείου Οικονομικών Εμπορίου - Ανάπτυξης 
ΙΩΑΝ Ν ΗΣ ΚΟΥΣΟΥΛΑΚΟΣ Δ. ΜΑΡΔΑΣ 


Αριθ. 2/74794/0022 (6) 

Καθορισμός συνολικής αποζημίωσης του Προέδρου, των με¬ 
λών και της γραμματέως της έκτακτης ειδικής επιτροπής 
για τις ανάγκες του διαγωνισμού με αντικείμενο την πα¬ 
ροχή στο ΙΚΑ υπηρεσιών, σε ανθρώπινο δυναμικό και μέ¬ 
σα, για τη διαχείριση της πανελλαδικής εφαρμογής των 
Αναλυτικών Περιοδικών Δηλώσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3 και 6 παρ. 3 του Ν. 2286/95 
(19/Α) «Προμήθειες του Δημόσιου Τομέα και ρυθμίσεις συ¬ 
ναφών θεμάτων» και το άρθρο 38 του Π.Δ. 394/96 (266/Α) 
«Κανονισμός προμηθειών του Δημοσίου». 

2. Τις διατάξεις του Π.Δ. 372/14.9.95 (201/Α) «Μεταφορά 
της Γ. Γ. Κ.Α. από το Υπουργείο Υγείας Πρόνοιας και Κοινω¬ 
νικών Ασφαλίσεων στο Υπουργείο Εργασίας». 

3. Τις διατάξεις του Π.Δ. 388/24.10.2001 (254/Α) «Διορι¬ 
σμός Υπουργών, Αναπληρωτή Υπουργού και Υφυπουργών». 

4. Την Γ5/1518/17.10.2001 (1418/Β) απόφαση του Υπουρ¬ 
γού Εργασίας και Κοινωνικών ασφαλίσεων «Συγκρότηση 
«έκτακτης ειδικής επιτροπής για τις ανάγκες του διαγωνι¬ 
σμού με αντικείμενο την παροχή στο ΙΚΑ υπηρεσιών», σε αν¬ 
θρώπινο δυναμικό και μέσα για τη διαχείριση της πανελλα¬ 
δικής εφαρμογής των Αναλυτικών Περιοδικών Δηλώσεων». 

5. Το άρθρο 19του Ν.2470/97 (40/Α) «Αναμόρφωση μισθο¬ 
λογίου της Δημ. Διοίκησης και άλλες συναφείς διατάξεις». 

6. Το 4969/21.11.2001 έγγραφο του ΙΚΑ. 

7. Την 2/80345/0004/8.11.99 κοινή απόφαση μεταβίβασης 
εξουσίας υπογραφής σύμφωνα με το άρθρο 7 παρ. 1 του Ν. 
1943/91. 

δ.Τιςδιατάξειςτου άρθρου 27του Ν.2081/92 (154/Α) καιτο 
γεγονός ότι η προκαλούμενη από την απόφαση αυτή δαπάνη 
ύψους 10.271, 46€ (3.500.000 δρχ.) δεν βαρύνει τον Κρατι¬ 
κό Προϋπολογισμό αλλά τον Προϋπολογισμό του ΙΚΑ στον 
οποίο έχει προβλεφθεί σχετική πίστωση στον ΚΑ 2649, 
οικ.έτους 2002, αποφασίζουμε: 

Καθορίζουμε συνολική αποζημίωση για τον Πρόεδρο και 
τα μέλη της έκτακτης ειδικής επιτροπής για τις ανάγκες του 
διαγωνισμού με αντικείμενο την παροχή στο ΙΚΑ υπηρεσιών 
σε ανθρώπινο δυναμικό και μέσα για τη διαχείριση της πα¬ 
νελλαδικής εφαρμογής των Αναλυτικών Περιοδικών Δηλώ¬ 
σεων που συγκροτήθηκε με την Γ5/ 1518/17.10.2001 απόφα¬ 
ση του Υφυπουργού Εργασίας και Κοιν. Ασφαλίσεων σε 
1.320,62€ (450,000 δρχ.) κατ’ άτομο. Γιατην Γραμματέατης 
Επιτροπής σε 1.027,15€ (350.000) δρχ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιανουάριου 2002 
Οι Γ ενικοί Γ ραμματείς 

Δημοσ. Πολιτικής Κοιν. Ασφαλίσεων Υπουργείου 
Υπουργείου Οικονομικών Εργασίας και Κοιν. Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ ΠΑΝ. ΘΕΟΦΑΝΟΠΟΥΛΟΣ 

-»- 

Αριθ. 2/3465/0022 (7) 

Έγκριση ωρών υπερωριακής απασχόλησης υπαλλήλων του 
Εθνικού Οργανισμού Φαρμάκων για το Α' εξάμηνο 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.2470/97 άρθρο 18 όπως αντικατα- 
στάθηκεαπότο άρθ.ΐδτου Ν. 2592/98. 

2. Την ανάγκη απασχόλησης των υπαλλήλων κατά τις Κυ¬ 
ριακές και εξαιρέσιμες ημέρες και νυκτερινές ώρες λόγω 
φύλαξης του κτιρίου του ΕΟΦ σε 24ωρη βάση. 

3. Την αριθμ. 1100383/1330/Α0006/31.10.2001 Κοινή από¬ 
φαση «Μεταβίβαση εξουσίας υπογραφής του Υπουργού Οι¬ 
κονομικών στους Υφυπουργούς Οικονομικών». 

4. Την αριθμ. 2/80345/0004/8.11.99 Κοινή Απόφαση «Μετα¬ 
βίβαση εξουσίας υπογραφής σύμφωνα με το αρθ.7 παρ.1 
του Ν. 1943/91» (ΦΕΚ2040/19.11.99τ.Β>. 

5. Το γεγονός ότι από την απόφαση αυτή θα προκληθεί δα¬ 
πάνη ύψους δέκα τριών χιλιάδων τριακοσίων τριάντα τεσσά¬ 
ρων ευρώ (13.334) η οποία θα καλυφθεί από τις πιστώσεις 
του προϋπολογισμού οικονομικού έτους 2002 και ειδικότερα 
στον ΚΑΕ 0263 «Αμοιβή για εργασία κατά τις Κυριακές και 
εξαιρέσιμες ημέρες και νυκτερινές ώρες» του προϋπολογι¬ 
σμού του Ε.Ο.Φ., αποφασίζουμε: 

Εγκρίνουμε την υπερωριακή απασχόληση ως και την απα¬ 
σχόληση κατά τις Κυριακές και εξαιρέσιμες ημέρες και νυ¬ 
χτερινές ώρες πέντε (5) υπαλλήλωντου κλάδου ΥΕΦυλάκων- 
Νυχτοφυλάκων και Επιμελητών μέχρι τριών χιλιάδων επτα¬ 
κοσίων είκοσι (3.720) ωρών συνολικά για το έτος 2002 ως 
εξής: 

1. Για εργασία Κυριακών και εξαιρέσιμων ημερών και νυ¬ 
χτερινών ωρών μέχρι τριών χιλιάδων τριάντα (3.030) ωρών. 

2. Για εργασία πέραν της υποχρεωτικής μέχρι εξακόσιες 
ενενήντα (690) ώρες. 

Η απασχόληση των ανωτέρω υπαλλήλων κρίνεται απολύ¬ 
τως αναγκαία προκειμένου, το κτίριο του Ε.Ο.Φ. να φυλάσ¬ 
σεται σε 24ωρη βάση κατά τις Κυριακές, Αργίες και νυκτερι¬ 
νές ώρες για το Α' εξάμηνο 2002. 

Η απασχόληση των παραπάνω υπαλλήλων θα πραγματο¬ 
ποιείται ως εξής: 

από Δευτέρα έως και Κυριακή θα απασχολούνται ένας (1) 
το πρωί, ένας (1) το απόγευμα και δύο (2) τη νύχτα. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας ορίζεται ο Δημητρέλος 
Ανδρέας υπάλληλος του κλάδου ΔΕ Δ/κού με Α' βαθμό. 

Η δαπάνη που προκύπτει από την ανωτέρω υπερωριακή 
απασχόληση δεν υπερβαίνει το 45% της εγγεγραμμένης πί¬ 
στωσης προϋπολογισμού οικονομικού έτους 2002 του ΕΟΦ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως και θα ισχύσει ένα (1) μήνα πριν τη δημοσίευσή 
της στην Εφημερίδα της Κυβερνήσεως, έως 30.6.2002. 

Αθήνα, 22 Ιανουάριου 2002 

Οι Γ ενικοί Γ ραμματείς 
Δημοσ. Πολιτικής Υπουργείου 

Υπουργείου Οικονομικών Υγείας και Πρόνοιας 

ΙΩΑΝΝΗΣ ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/3178/0022 (8) 

Καθιέρωση υπερωριακής απασχόλησης για υπαλλήλους των 
Γραφείων Υπουργού, Γενικών Γραμματέων και Ειδικής 
Γραμματέως του ΥΠΠΟ, έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «Κυβέρνηση και Κυβερνητικά Όργανα», 

β) της αριθμ. 88/2.8.85 Π.Υ.Σ. «Οργάνωση και λειτουργία 
Πολιτικών Γ ραφείων, μελών της Κυβέρνησης και Υφυπουρ¬ 
γών», καθώς και των αριθ. 377/4.10.95 και 33/ 30.5.97 Π.Υ.Σ. 


«Τροποποίηση και συμπλήρωση της αριθ. 88/2.8.85 Π.Υ.Σ.», 
γ) του άρθρου 15του Ν. 2592/98 «Αναπροσαρμογή συντά¬ 
ξεων πολιτικών συνταξιούχων του Δημοσίου ... κ.λπ.», που 
αντικατέστησε το άρθρο 18 του Ν. 2470/97 που αφορά στην 
υπερωριακή εργασία, 

δ)του άρθρου 15του Ν. 2730/99 (ΦΕΚ 130/Α/25.6.99) «Σχε- 
διασμός, ολοκληρωμένη ανάπτυξη και εκτέλεση των ολυ¬ 
μπιακών έργων και άλλες διατάξεις», όπως αντικαταστάθηκε 
από το άρθρο 3 παρ. 3 & 4 του Ν. 2819/2000 (ΦΕΚ 84/Α/ 
15.3.2000) και τροποποιήθηκε από το άρθρο 41 του Ν. 
2912/2001 (ΦΕΚ 94/Α/9.5.2001), 
ε) της αριθ. 13867/18.3.96 (ΦΕΚ 192/Β/21.3.96) Κ.Υ.Α. των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Πολιτισμού, με την οποία συστάθηκε στο ΥΠΠΟ 
Ενιαίος Διοικητικός Τομέας με την ονομασία «Διοικητικός Το¬ 
μέας Προγραμμάτων και Έργων Ευρωπαϊκής Ένωσης», 
στ) του Ν. 2448/96 «Μισθολογικές ρυθμίσεις μόνιμων στε¬ 
λεχών των Ενόπλων Δυνάμεων και αντιστοίχων της Ελληνι¬ 
κής Αστυνομίας κ.λ.π.», 

ζ) του Π.Δ. 941/77 για τον Οργανισμό του Υπουργείου Πο¬ 
λιτισμού. 

2. Τις υπηρεσιακές ανάγκες των Γ ραφείων Υπουργού Πο¬ 
λιτισμού, Γ ενικών Γ ραμματέων και Ειδικής Γ ραμματέως του 
ΥΠΠΟ, 

3. Το γεγονός ότι, απάτην αποζημίωση των αναφερομένων 
στην παρούσα απόφαση υπαλλήλων προκαλείται δαπάνη 
ύψους περίπου 401.514,80 ΕΥΡΩ, η οποία θα καλυφθεί από 
τις πιστώσεις των ΚΑΕ 0511,0512, 0531 και 0532 του Τακτι¬ 
κού Προϋπολογισμού ΥΠΠΟ έτους 2002. 

4. Την αριθμ. 2/80345/0004/8.11.99 κοινή Υπουργική από¬ 
φαση, με την οποία μεταβιβάστηκε η εξουσία υπογραφής κα¬ 
τά τις διατάξεις του άρθρου7παρ. 1 του Ν. 1943/91, αποφα¬ 
σίζουμε: 

1. Εγκρίνουμε κατά μήνα, για καθένα από τους κατωτέρω 
κατά κατηγορία υπαλλήλους που υπηρετούν στα Πολιτικά 
Γ ραφεία του Υπουργού, Γενικών Γ ραμματέων ή της Ειδικής 
Γ ραμματέως του Υπουργείου Πολιτισμού, μέχρισαράντα (40) 
ώρες υπερωριακή, τριάντα (30) ώρες νυκτερινή και είκοσι (20) 
ώρες Κυριακών- εξαιρέσιμων ημερών απασχόληση, ως εξής: 

Γραφείο Υπουργού (Ν. 1558/85) 

Δέκα (10) μετακλητούς υπαλλήλους - Οκτώ (8) αποσπα¬ 
σμένους υπαλλήλους- Δέκα (10) Ειδικούς Συμβούλους - Συ¬ 
νεργάτες - Δέκα (10) αστυνομικούς, προσωπική ασφάλεια 
του Υπουργού. 

Γ ραφείο Γ ενικής Γ ραμματέως (Ν. 1558/85) 

Τρεις (3) αποσπασμένους. 

Γ ραφείο Γ ενικού Γ ραμματέα Ολυμπιακών Αγώνων 2004 (Ν. 
2730/99 -Ν. 2833/2000 & Ν. 2912/2001) 

Ένα (1) Ολυμπιακό Υπεύθυνο - Δέκα (10) μετακλητούς 
υπαλλήλους - Δέκα (10) αποσπασμένους υπαλλήλους- Ένα 
(1) αστυνομικό, προσωπική ασφάλεια του Γενικού Γραμμα¬ 
τέα Ολυμπιακών Αγώνων 2004. 

Γραφείο Ειδικού Γραμματέα Διοικ. Τομέα Προγραμμάτων 
& Έργων Ευρωπαϊκής Ένωσης (άρθρο 18 παρ. 16 Ν. 
2503/97) 

Δύο (2) αποσπασμένους. 

2. Εγκρίνουμε κατά μήνα: α) μέχρι σαράντα (40) ώρες υπε- 
ρωριακή, τριάντα (30) ώρες νυκτερινή και είκοσι (20) ώρες 
Κυριακών-εξαιρέσιμων ημερών απασχόληση, για ένα (1) 
υπάλληλο που έχει διατεθεί στο Γ ραφείο της Γ ενικής Γ ραμ¬ 
ματέως του ΥΠΠΟ και β) μέχρι σαράντα (40) ώρες υπερω- 
ριακή εργασία και είκοσι (20) ώρες Κυριακών- εξαιρέσιμων 
ημερών απασχόληση για κάθε ένα από τους κάτωθι μόνιμους 
υπαλλήλους που έχουν αποσπασθεί ή διατεθεί βάσει γενικών 




926 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


διατάξεων στα Πολιτικά Γραφεία του Υπουργού, Γενικών 
Γραμματέων ή Ειδικής Γραμματέως του Υπουργείου Πολιτι¬ 
σμού, ως εξής: 

Γραφείο Υπουργού: Δεκαπέντε (15) υπαλλήλους. 

Γραφείο Γενικού Γραμματέα: Ένα (1) υπάλληλο. 

Γραφείο Ειδικού Γραμματέα Διοικ. Τομέα Προγραμμάτων 
& Έργων Ευρωπαϊκής Ένωσης: Τρεις (3) υπαλλήλους. 

Γραφείο Τύπου & Δημοσίων Σχέσεων: Τέσσερις (4) υπαλ¬ 
λήλους. 

3. Η ως άνω απασχόληση βεβαιώνεται κατά περίπτωση από 
τονΔ/ντήτου Πολιτικού Γραφείου του Υπουργού, τους Γενι¬ 
κούς Γ ραμματείς, την Ειδική Γ ραμματέα ή τον Προϊστάμενο 
του Γ ραφείου Τύπου & Δημοσίων Σχέσεων. 

4. Η δαπάνη που προκαλείται απάτην αποζημίωση των ανα- 
φερομένων στην παρούσα απόφαση υπαλλήλων, ύψους πε¬ 
ρίπου 401.514,80 Ευρώ, θα καλυφθεί από τις πιστώσεις του 
Τακτικού Προϋπολογισμού ΥΠΠΟ έτους 2002 αναλυτικά κα¬ 
τά ΚΑΕ ως εξής: 0511: 163.104,80 Ευρώ, 0512: 178.929,60 
Ευρώ, 0531: 23.753,60 Ευρώ και 0532: 35.326,80 Ευρώ. 

(Εγγεγραμμένες πιστώσεις 2002: 0511: 234.800 Ευρώ, 
0512: 205.500 Ευρώ, 0521: 88.100 Ευρώ, 0522: 135.000 Ευ¬ 
ρώ, 0531: 17.700 Ευρώ και 0532: 26.400 Ευρώ) 

5. Η απόφαση αυτή, η ισχύς της οποίας αρχίζει ένα (1) μή¬ 
να προ της δημοσιεύσεώς της στην Εφημερίδα της Κυβερ- 
νήσεως καιπερατούται στις 31.12.2002, να δημοσιευθεί στην 
Εφημερίδα της Κυβερνήσεως. 

Αθήνα, 21 Ιανουάριου 2002 
Οι Γενικοί Γ ραμματείς 
Δημοσ. Πολιτικής 

Υπουργείου Οικονομικών Υπουργείου Πολιτισμού 
ΙΩΑΝΝΗΣ ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-♦- 

Αριθ. 2/76401/0022 (9) 

Καθιέρωση υπερωριακής απασχόλησης μόνιμων υπαλλή¬ 
λων του ΥΠΠΟ για το α' εξάμηνο έτους 2002. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Του άρθρου 15 του Ν. 2592/98 (ΦΕΚ 57/Α/98), «Αναπρο¬ 
σαρμογή συντάξεων πολιτικών συνταξιούχων του Δημοσίου 
... κ.λ.π.», δια του οποίου αντικαθίστανται οι διατάξεις του 
άρθρου 18 του Ν. 2470/97 «Αναμόρφωση μισθολογίου προ¬ 
σωπικού της Δημόσιας Διοίκησης και άλλες συναφείς διατά¬ 
ξεις», που αφορούν στην υπερωριακή εργασία. 

2. Του Π.Δ. 941/77 για τον Οργανισμό του Υπουργείου 
Πολιτισμού. 

3. Την αριθ. 2/80345/0004/8.11.99 κοινή απόφαση «Μετα¬ 
βίβαση εξουσίας υπογραφής σύμφωνα με το άρθρο 7 παρ. 1 
του Ν. 1943/91». 

4. Το γεγονός ότι, η υπερωριακή απασχόληση, κρίνεται 
απαραίτητη για κάλυψη εποχιακών, εκτάκτων ή επειγουσών 
υπηρεσιακών αναγκών Υπηρεσιακών μονάδων της Κεντρι¬ 
κής Υπηρεσίας, καθώς και Περιφερειακών Υπηρεσιών του 
ΥΠΠΟ, όπως αυτές αναλυτικά περιγράφονται στα επί μέ¬ 
ρους Υπηρεσιακά σημειώματα των Προϊσταμένων αυτών. 

5. Το γεγονός ότι, η προκαλούμενη δαπάνη από την απο¬ 
ζημίωση των αναφερομένων στην παρούσα απόφαση υπαλ¬ 
λήλων ύψους συνολικά περίπου 85.818 ΕΥΡΩ, θα καλυφθεί 
από τις πιστώσεις του ΚΑΕ 0511 του Τακτικού Προϋπολογι¬ 
σμού ΥΠΠΟ έτους 2002 


6. Το γεγονός ότι, κατά την τρέχουσα χρονική συγκυρία 
του έτους 2002 η υπερωριακή εργασία κρίνεται αναγκαία, 
δοθέντος ότι: α) το έτος αυτό αποτελεί συνέχεια των ενερ¬ 
γειών για την επιλογή και ένταξη σημαντικού αριθμού επεν¬ 
δυτικών πολιτιστικών έργων και μελετών στα πλαίσια του Γ 
Διαρθρωτικού Πλαισίου 2000 - 2006 β) ενώ τα αντικείμενα 
δράσης στο ΥΠΠΟ κατά τα τελευταία χρόνια έχουν εκταθεί 
σε νέα επίπεδα επιστημονικής και τεχνικής εξέλιξης, εντού¬ 
τοις το αντίστοιχο δυναμικό παραμένει αριθμητικά σταθερά 
αμετάβλητο και συνεπώς ανεπαρκές ώστε να ανταποκριθεί 
στις καινούργιες επιταγές γ) απαιτείται συντονισμένη προ¬ 
σπάθεια ενασχόλησης του προσωπικού για την εφαρμογή 
των νέων νόμων και την ενίσχυση των θεσμών που δημιουρ- 
γήθηκαν είτε από ενδογενείς στο ΥΠΠΟ ενέργειες, είτε επι¬ 
βάλλονται από υποχρεώσεις που απορρέουν από τη γενική 
κρατική πολιτική (π.χ. μετατροπή συμβάσεων υπαλλήλων, 
νέα οικονομικά και θεσμικά προγράμματα, ενίσχυση προ¬ 
σφοράς υπηρεσιών προς τους εποπτευόμενους φορείς 
κ.λπ.), αποφασίζουμε: 

1. Εγκρίνουμε, για το α' εξάμηνο 2002, προκειμένου να κα¬ 
λυφθούν εποχιακές, επείγουσες ή έκτακτες υπηρεσιακές 
ανάγκες του Υπουργείου Πολιτισμού σε πανελλαδικό επίπε¬ 
δο την υπερωριακή απασχόληση πέρα από τις ώρες της υπο¬ 
χρεωτικής εργασίας, μέχρι είκοσι χιλιάδες (20.000) συνολι¬ 
κά ώρες, για εκατόν πενήντα (150) μονίμους υπαλλήλους του 
ΥΠΠΟ, έναντι τεσσάρων χιλιάδων εξακοσίων ενενήντα επτά 
(4.697) υπηρετούντων. 

2. Τα όρια της ως άνω υπερωριακής απασχόλησης, κατά 
περίπτωση, θα καθοριστούν με απόφαση της Γενικής Γ ραμ¬ 
ματέως του ΥΠΠΟ, ανάλογα με τις απαιτούμενες κατά μήνα 
και Υπηρεσία ανάγκες. Στην ως άνω υπερωριακή εργασία θα 
μπορεί να μετέχει και μεγαλύτερος αριθμός υπαλλήλων από 
τον ανωτέρω αναφερόμενο, εντός όμως του ιδίου συνολικού 
αριθμού των εγκρινομένων με την παρούσα απόφαση ωρών. 
Αρμόδιοι για τη διαπίστωση πραγματικής παροχής της υπε- 
ρωριακής της εργασίας καθίστανται οι κατά Υπηρεσία Προϊ¬ 
στάμενοι των υπαλλήλων, που υπάγονται στην αρμοδιότητά 
τους. 

Η προκαλούμενη δαπάνη από την αποζημίωση των αναφε¬ 
ρομένων στηνπαρούσα απόφαση υπαλλήλων, ύψους συνολι¬ 
κά περίπου 85.818 ΕΥΡΩ, θα καλυφθεί από τις πιστώσεις του 
ΚΑΕ 0511 του Τακτικού Προϋπολογισμού ΥΠΠΟ έτους 2002. 

3. Η απόφαση αυτή, που ισχύει ένα (1) μήνα προ της δημο¬ 
σιεύσεώς της, μέχρι 30.6.2002 να δημοσιευθεί στην Εφη¬ 
μερίδα της Κυβερνήσεως. 

Αθήνα, 21 Ιανουάριου 2002 

Οι Γ ενικοί Γ ραμματείς 
Δημοσ. Πολιτικής 

Υπουργείου Οικονομικών Υπουργείου Πολιτισμού 

ΙΩΑΝΝΗΣ ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-♦- 

Αριθ. 2/1006/0022 (10) 

Καθορισμός αποζημίωσης των μελών της επιτροπής, που 
συγκροτήθηκε στο Υπ.Μ. & Ε., για την υποβολή προτάσε¬ 
ων στη διυπουργική επιτροπή, που θα επεξεργασθεί το 
νομοσχέδιο σχετικά με τα συγχρηματοδοτούμενα έργα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν.Δ. 638/70 «περί ιατρικής εξετάσεως των οδηγών 
αυτοκινήτων κ.λπ.» άρθρο 2 όπως τροποποιήθηκε και συ- 

μπληρώθηκε με τους Νόμους 771/78, 823/78, 1959/91, 
2366/95, 2465/97, 2671/98 και 2801/2000 και ισχύει σήμε¬ 
ρα, 

β. του άρθρου 29Ατου Ν. 1558/85 «Κυβέρνηση και Κυβερ¬ 
νητικά Όργανα», όπως αυτό προστέθηκε με το άρθρο 27 του 
Ν. 2801/92 και αντικαταστάθηκε με την παράγραφο 2ώ του 
άρθρου 1 του Ν. 2469/97, 

γ.του άρθρου 19του Ν. 2470/97 «Αναμόρφωση μισθολογί¬ 
ου του προσωπικού της Δημόσιας Διοίκησης και άλλες συ¬ 
ναφείς διατάξεις» 

δ. του άρθρου 13 «Εκπόνηση μελετών από το Υπουργείο 
Μεταφορών και Επικοινωνιών» του Ν. 2578/98, όπως τροπο¬ 
ποιήθηκε με την παράγραφο 1 του άρθρου 10 του Ν. 
2801/2000 και το άρθρο 48 του Ν.2963/2001, και 

ε. του Π.Δ.293/99 «Οργανισμός του Υπουργείου Μεταφο¬ 
ρών και Επικοινωνιών», 

στ. του άρθρου 40 του Ν.849/78, όπως αυτό συμπληρώθη¬ 
κε με το άρθρο 8του Ν.2129/93. 

2. Τις αποφάσεις με αριθμούς: 

α. 2/80345/0004/8.11.99 Κ.Υ.Α. «Μεταβίβαση εξουσίας 
υπογραφής σύμφωνα με το άρθρο 7 παρ. 1 του Ν. 1943/91» 
και β. 63874/14234/16.10.2001 του Υπουργού Μεταφορών 
και Επικοινωνιών «Συγκρότηση επιτροπής για την υποβολή 
προτάσεων στη διυπουργική επιτροπή, που θα επεξεργασθεί 
το νομοσχέδιο σχετικά με τα συγχρηματοδοτούμενα έργα» 
(ΦΕΚ 1417/Β/22.10.2001). 

3. Την ανάγκη καθορισμού αποζημίωσης για τα μέλη της 
παραπάνω επιτροπής. 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού, καθόσον αυτή θα βαρύνει τις πι¬ 
στώσεις του ειδικού λογαριασμού του Ν .Δ. 638/70, που τηρεί 
το Υπουργείο Μεταφορών και Επικοινωνιών στην Εθνική Τρά¬ 
πεζα της Ελλάδος (αριθμ.λογαριασμού 040/541077-03), 
αποφασίζουμε: 

1. Καθορίζουμε το ποσό των τριών χιλιάδων (3.000) ΕΥ¬ 
ΡΩ, ως κατ' αποκοπή αποζημίωση για τον Πρόεδρο, τα μέ¬ 
λη και το Γραμματέα της επιτροπής, που συγκροτήθηκε με 
την υπ' αριθμ. 63874/14234/16.10.2001 απόφαση του 
Υπουργού Μεταφορών και Επικοινωνιών, με έργο την υπο¬ 
βολή προτάσεων στη διυπουργική επιτροπή, που θα επε- 
ξεργασθείτο νομοσχέδιο σχετικά με τα συγχρηματοδοτού¬ 
μενα έργα. 

2. Η παραπάνω αποζημίωση θα καταβληθεί στα μέλη της 
επιτροπής, μετάτηνπεράτωση του έργου της, το οποίο θαπι- 
στοποιηθεί με βεβαίωση του Γενικού Γραμματέα του Υπουρ¬ 
γείου Μεταφορών και Επικοινωνιών. 

3. Η προκαλούμενη, από τις διατάξεις της παρούσας από¬ 
φασης, δαπάνη θα βαρύνει τις πιστώσεις του προϋπολογι¬ 
σμού εξόδων, οικονομικού έτους 2002, του ειδικού λογαρια¬ 
σμού αριθμ.541077-03 (που τηρείτο Υπ.Μ. & Ε. στην Ε.Τ.Ε.) 
και θα ανέλθει στο ποσό των δέκα οκτώ χιλιάδων ευρώ 
(18.000 ευρώ). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιανουάριου 2002 
Οι Γ ενικοί Γ ραμματείς 

Δημοσ. Πολιτικής Υπουργείου Μεταφορών 
Υπουργείου Οικονομικών και Επικοινωνιών 
ΙΩΑΝΝΗΣ ΚΟΥΣΟΥΛΑΚΟΣ I. ΚΩΝΣΤΑΝΤΙΝΙΔΗΣ 


Αριθ. 190589 (11) 

* Συγκρότηση Επιτροπής Παρακολούθησης & Παραλαβής 
της μελέτης για το Επιχειρησιακό Σχέδιο & Σχέδιο Δρά¬ 
σης του Υπουργείου Δικαιοσύνης για ένταξη στο Επιχει¬ 
ρησιακό Πρόγραμμα «Κοινωνία της Πληροφορίας. (Ανα¬ 
δημοσίευση). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του Ν.2362/95 (ΦΕΚ 247 Α') «Περί Δημοσίου Λογιστικού, 
ελέγχου των δαπανών του Κράτους και άλλες διατάξεις», 
β) του άρθρου 5 παρ. 6του Ν. 2408/1996 (ΦΕΚ 104 Α') «Τρο¬ 
ποποίηση διατάξεωντου Ποινικού Κώδικα, του Κώδικα Ποινι¬ 
κής Δικονομίας, του Κώδικα Βασικών Κανόνων για τη μετα¬ 
χείριση των κρατουμένων και άλλες διατάξεις», 
γ)του άρθρου 19παρ. 5του Ν. 2470/1997 (ΦΕΚ40 Α') «Ανα¬ 
μόρφωση μισθολογίου προσωπικού της Δημόσιας Διοίκησης 
και άλλες συναφείς διατάξεις», 
δ) του άρθρου 27 του Π.Δ. 394/96 (ΦΕΚ 266 Α') «Κανονι¬ 
σμός Προμηθειών Δημοσίου», 
ε) την αριθ. Π1/2489/1995 (ΦΕΚ 764 Β') απόφαση του 
Υπουργού Εμπορίου «Συγκρότηση και λειτουργία των Επι¬ 
τροπών Παραλαβής υλικών. Διαδικασία Παραλαβής», και 
στ) του Π.Δ. 36/2000 (ΦΕΚ29 Α') «Οργανισμός Υπουργείου 
Δικαιοσύνης». 

2. Την ανάγκη σύστασης Επιτροπής Παρακολούθησης και 
Παραλαβής της μελέτης για το Επιχειρησιακό Σχέδιο & Σχέ¬ 
διο Δράσηςτου Υπουργείου Δικαιοσύνης για ένταξη στο Επι¬ 
χειρησιακό Πρόγραμμα «Κοινωνία της Πληροφορίας», κατά 
τα οριζόμενα στην αριθμ. 160805/2001 σύμβαση μεταξύ του 
Υπουργείου Δικαιοσύνης και της εταιρείας 01 ΠΛΗΡΟΦΟΡΙ¬ 
ΚΗ Α.Ε., αποφασίζουμε: 

Συγκροτούμε Επιτροπή Παρακολούθησης και Παραλαβής 
της μελέτης για το Επιχειρησιακό Σχέδιο & Σχέδιο Δράσης 
του Υπουργείου Δικαιοσύνης για ένταξη στο Επιχειρησιακό 
Πρόγραμμα «Κοινωνία της Πληροφορίας». 

Η Επιτροπή αποτελείται από τους παρακάτω: 

1. ΒΟΥΡΛΙΩΤΗ ΧΑΡΑΛΑΜΠΟ, Αντιεισαγγελέα Εφετών 
Αθηνών, που υπηρετεί με απόσπαση στο γραφείο του Υπουρ¬ 
γού Δικαιοσύνης. 

2. ΚΑΠΑΤΣΩΡΗ ΜΑΡΙΑ, Προϊσταμένη Γενικής Διεύθυνσης 
Διοικητικής Υποστήριξης της Κεντρικής Υπηρεσίας του 
Υπουργείου Δικαιοσύνης. 

3. ΜΑΝΙΑΤΗ ΓΕΩΡΓΙΟ, απόφοιτο Ε.Σ.Δ.Δ., Προϊστάμενο 
του Τμήματος Προϋπολογισμού της Κεντρικής Υπηρεσίας 
του Υπουργείου Δικαιοσύνης. 

4. ΣΠΥΡΑΚΗ ΠΑΥΛΟ, Καθηγητή του Πανεπιστημίου Πα¬ 
τριόν, Δ/ντή ΕΑΙΤΥ, ως εμπειρογνώμονα. 

5. ΔΟΝΟ ΓΕΩΡΓΙΟ, Ειδικό Επιστήμονα της Κεντρικής Υπη¬ 
ρεσίας του Υπουργείου Δικαιοσύνης. 

6. ΜΑΝΩΛΟΠΟΥΛΟ ΧΡΗΣΤΟ, Δ/ντή Τομέα Μεγάλων Έρ¬ 
γων ΕΑΙΤΥ ως εμπειρογνώμονα. 

7. ΣΟΦΟΤΑΣΙΟ ΔΗΜΗΤΡΙΟ, Μηχανικό Υπολογιστών ΕΑΙΤΥ 
ως εμπειρογνώμονα. 

Γ ραμματέα της Επιτροπής ορίζουμε τον ΚΥΡΙΑΖΟΠΟΥΛΟ 
ΤΡΥΦΩΝΑ, υπάλληλο της Κεντρικής Υπηρεσίας του Υπουρ¬ 
γείου Δικαιοσύνης με βαθμό Γ', με αναπληρώτρια την ΡΟ- 
ΜΠΟΤΗ ΟΥΡΑΝΙΑ, υπάλληλο της Κεντρικής Υπηρεσίας του 
Υπουργείου Δικαιοσύνης με βαθμό Α'. 


* Αναδημοσιεύεται, διότι η αρχική δημοσίευση στο ΦΕΚ 1802/Β7 
31.12.2001 έγινε από ελλιπές αντίγραφο που διεβίβασε το Υπουργείο 
Δικαιοσύνης. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Έργο της Επιτροπής θα είναι η παρακολούθηση και επο- 
πτεία εκπόνησης, η αξιολόγηση και παραλαβή της μελέτης 
κατά τα οριζόμενα στα άρθρα 4 & 5 της αριθ. 160805/2001 
σύμβασης. 

Οι αμοιβές της ανωτέρω Επιτροπής θα καθορισθούν με 
κοινή απόφαση των Υπουργών Δικαιοσύνης και Οικονομικών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 14 Ιανουάριου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

-♦- 

Αριθ. 2089/Ε (12) 

Παράταση προθεσμίας υποβολής αιτήσεων σε διαγωνιστική 
διαδικασία για την παροχή συνδρομητικών τηλεοπτικών 
υπηρεσιών μέσω επίγειων αποκλειστικά πομπών. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Το άρθρο 15 παράγραφος 2 του Συντάγματος (1975/ 
1986). 

2. Το άρθρο 5 του Ν. 2644/1998 «για την παροχή συνδρο¬ 
μητικών ραδιοφωνικών και τηλεοπτικών υπηρεσιών και συνα¬ 
φείς διατάξεις» (ΦΕΚ Α' 233). 

3. Τις διατάξεις του άρθρου 29 του Ν. 1558/1985 (ΦΕΚΑ' 
137), που προστέθηκε με το άρθρο 27 του Ν. 2081/1992 (ΦΕΚ 
Α' 154), όπως τροποποιήθηκε με το άρθρο 1 παρ. 2, εδ. α'του 
Ν. 2469/1997 (ΦΕΚΑ' 38). 

4. Τις διατάξεις των άρθρων 1 και2τουΠ.Δ. 181/1994 «Συ¬ 
γκρότηση της Γενικής Γραμματείας Τύπου και Πληροφοριών 
σε Υπουργείο Τύπου και Μέσων Μαζικής Ενημέρωσης» (ΦΕΚ 
Α' 116). 


5. Την υπ’ αριθμ. πρωτ. 22192/Ε1 /3933/12.10.01 απόφασή 
μας (ΦΕΚ Β' 89), όπως τροποποιήθηκε με την υπ’ αριθ. πρωτ. 
24665/Ε 1/4315/8.11.2001 απόφασή μας (ΦΕΚ Β' 1517). 

6. Το γεγονός ότι από την παρούσα απόφαση δεν προ- 
καλείται δαπάνη στον Κρατικό Προϋπολογισμό, αποφασί¬ 
ζουμε: 

1. Η παράγραφος Α του Κεφαλαίου II της 22192/Ε 1/3933/ 
2001 απόφασης του Υπουργού Τύπου και Μέσων Μαζικής 
Ενημέρωσης (ΦΕΚ Β' 89), όπως ισχύει, αντικαθίσταται ως 
εξής: 

«Α. Τόπος και χρόνος υποβολής των αιτήσεων. 

Οι δικαιούμενοι να συμμετάσχουν στην παρούσα διαγωνι- 
στική διαδικασία πρέπει να καταθέσουν σχετική έγγραφη 
αίτηση στο Υπουργείο Τύπου & Μέσων Μαζικής Ενημέρω¬ 
σης, Διεύθυνση Εποπτείας ΜΜΕ Ζαλοκώστα 10 - Αθήνα, απο¬ 
κλειστικά στις 15 Φεβρουάριου 2002 και ώρες 09.00 - 15.00. 
Η κατάθεση της αίτησης μπορεί να γίνει μόνον από ειδικά 
εξουσιοδοτημένο εκπρόσωπό τους. Κατάθεση αιτήσεων 
εκπροθέσμως ή ταχυδρομικώς δεν θα γίνει δεκτή». 

2. Η παράγραφος Η του Κεφαλαίου II της 22192/Ε 1/3933/ 
2001 απόφασης του Υπουργού Τύπου και Μέσων Μαζικής 
Ενημέρωσης (ΦΕΚ Β' 89), όπως ισχύει, αντικαθίσταται ως 
εξής: 

«Σε περίπτωση που η χορήγηση αδειών δεν ολοκληρωθεί 
με τη δημοσίευση των αντίστοιχων διοικητικών πράξεων στην 
Εφημερίδα της Κυβερνήσεως, το αργότερο μέχρι 30 Απρι¬ 
λίου 2002, η παρούσα διαγωνιστική διαδικασία καταργεί- 
ται». 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 30 Ιανουάριου 2002 

Ο ΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




